Ma yella d ayen yerzan awadem deg tullisin n Dalila Qeddec-Ccix, nufa-d tessemres 214 n yiwudam, tuget deg-sen azal 154 ur sɛin ara isem, mačča tbder-i ten-id tmarut s waṭas n tarayin, gar-asent ; asemres n yismawen n timmarewt: baba-s, argaz-is, yell-is yemma , wetma, ... tebder-d daɣen iwudam niḍen s uṣemres n usefren n leɛmer d tewsit, amedya: argaz, amɣar, ilemẓi, tameṭṭut, tamɣart, taqcict, tilemzit, aqcic...am akken i d-tettbdar i wudam-is s twuri-nsen d tɣara-nsen, deg umedya: amejjay, tefremlit, asleɣmay, anelmad, aselmad... Tamarut tettader-d daɣen iwudam-is s tuddsa n isefranen i d-nebder yakan neɣ s tmerna n yerbiben, amedya: yiwet n tmeṭṭut, yiwet n tefremyit, yiwen umejjay, argaz n yell-is.